**JEGYZŐKÖNYV**

**Elnökségi ülés**

**2017. október 18. szerda, 18:00**

**Helyszín: ELTE EHÖK irodai tárgyaló terem (Budapest, Múzeum körút 4/A.)**

**Napirend:**

1. **Gazdasági ügyek**
2. **Aktualitások**
3. **Egyebek**

18:05-kor **Murai László** megnyitja az elnökségi ülést.

Jelen van: Horváth Luca (TTK), Baranyai Melinda (PPK), Ferencz Olivér (TÓK) Traumberger Zsófia (EHÖK), Eszterhai Marcell (EHÖK), Péterfi Flóra (EHÖK), Áldorfai Gergő (KolHÖK), Szabó Tamás (ÁJK), Kindelmann Balázs (IK), Horváth Mihály (BTK), Menyhárt Barbara (BGGYK), Murai László (EHÖK), Kovács Viktória (EHÖK), Pap Péter (EB), Czinege András (EHÖK), Badinszky Áron (EHÖK), Babos János

*Mandátumellenőrzést követően megállapítható, hogy az ülés 9 fővel határozatképes.*

Az előzetesen kiküldött napirendet az elnökség egyhangúlag elfogadja.

1. **Gazdasági ügyek**

Vendégként jelen van **Babos János**. Első körben megköszöni az ELTE Feszten való közreműködést. 2375 látogató érkezett, ami nagyságrendileg 1000 fővel magasabb részvételi létszámot jelent a tavalyi eseményhez képest. Előrelépésnek számít, hogy közös erővel elkészült a beszerzési terv. Ez továbbításra került a beszerzési és pénzügyi területre. Elmondja, hogy fontos az, hogy bárki indít keretátadást, pénzmozgást, szükséges, hogy az EHÖK elnök aláírja ezt, jóváhagyja, illetve a pénzügyi terület jóváhagyása is szükséges. Elmagyarázza a keretátadás és átkönyvelés közti különbséget. **Horváth Luca** elmondja, hogy nekik volt keretátadásuk a közelmúltban. Kérdése, hogy az ő korábban leadott igényével mi a helyzet. **Murai László** elmondja, hogy egyelőre megakadt. **Horváth Mihály** elmondja, hogy a BTK-n van egy ösztöndíj, amivel kapcsolatban bonyolultnak tűnik a pénzügyi helyzet. Kérdése, hogy a kar és a kari HÖK közötti átkönyvelés/keretátadás lehetséges-e. **Babos János** válasza, hogy igen. A teljesítési igazolás is felmerült, mint probléma. Bármilyen megrendelés történt, az EHÖK elnöknek teljesítési igazolást kell írni róla. Fegyelmezetten kell gazdálkodni a pénzzel. Ha az EHÖK elnök aláírása nem szerepel a dokumentumon, nem fogják elfogadni. **Murai László** kérdése, hogy a SEK pénzügyekkel kapcsolatos kérdések, melyeket nem tudunk megválaszolni, ki felé legyenek irányítva. **Babos János** elmondja, hogy hirdetések esetén is célszerű az ESZK-t keresni. Elmagyarázza, hogy történik egy beszerzési folyamat. **Czinege András** elmondja, hogy volt *Ádám Katánál*, ugyanis október 31-től egyedi megrendelést kell kötni. Szeptember hónapban nagyjából 2 millió forint került kifizetésre. Ezzel számolva decemberig ez nagyjából 9 millió forintos költést eredményez, ami soknak tűnik.

*19:05 Babos János távozik*

1. **Aktualitások**

**Murai László** kérdezi, van-e valakinek kérdése a Gólyabálokkal kapcsolatban. Kérdés, hogy a SEK Gólyabál árajánlatával kezdjünk-e valamit. **Horváth Luca** elmondja, hogy érdemes lenne erről szavazni. **Horváth Mihály** elmondja, hogy ezt most már ki kell fizetni, de tanulva ebből, a jövőben legyen a SEK számára is egyértelmű, hogy mennyi pénzzel gazdálkodhat. **Murai László** utánajár, hogyan lehet leredukálni a költségeket. Nyomdával kapcsolatban *Kolozs Anikót* kell keresni. A sportpályázatról lesz megbeszélés pénteken, vagy kedden. Tervezetét a jövő heti elnökségire behozza. Egyetemvezetői értekezleten két dolog érint minket: a TKK-s anomália a rövidgyakorlatokkal kapcsolatban, illetve az ELTE Feszt kapcsán dicséret érte a Hallgatói Önkormányzat közreműködését. **Murai László** kéri, hogy jövő hét keddig mindenki találja ki, hogy nagyjából mennyi pénzt szeretne erre áldozni, hogy aztán kötelezettség vállalásra kerülhessen az iskolaszövetkezetre szánt pénz. **Kindelmann Balázs** által kért Unipoll hozzáférés probléma rendeződött. Az ELTE új gazdasági főigazgatója *Gordos Balázs*. Közérdekű adatigényléssel kapcsolatos megkeresést *Rigó Kinga* felé kell továbbítani. Sajtómegkeresés esetén mindenki értesítse *Murai Lászlót*. **Boronkay Takáts Réka** továbbított kérése, hogy a problématérkép elkészítésével kapcsolatos turnéról mindenki jelezzen vissza. **Murai László** kérdése, hogy ki küldte el e-mailben a gólyatábori beszámolót. Mindenkit nyomatékosan kér, hogy pótolja a hiányosságot péntekig. **Badinszky Áron** elmondja, hogy jelenleg tervben van egy átfogó HKR reform. Beszámol ennek részleteiről. **Murai László** elmondja, hogy jó lenne, ha az összes érintett fórumon jelen tudnánk lenni.

*19:50-kor Badinszky Áron távozik.*

**Eszterhai Marcell** veszi át a szót. Kiosztásra kerül egy dokumentum, amely az EHÖK szociális alelnök pozíció szétválasztásának tervezete. **Eszterhai Marcell** vázolja a módosításokat. **Kindelmann Balázs** kérdése, hogy az EHSZÖB-ben akadémiai tagok is vannak-e. **Eszterhai Marcell** elmondja, hogy igen. **Kindelmann Balázs** második kérdése, hogy van-e ara terv, hogy ezt a feladatot ki láthatná el. **Murai László** válasza, hogy konkrét terv még nincs. **Kindelmann Balázs** utolsó kérdése, hogy ez közéleti ösztöndíjak kapcsán hogyan nézne ki. **Murai László** elmondja, hogy ugyanannyi közéleti ösztöndíjat kapna az új tisztséget betöltő személy, mint a többi alelnök. Hozzáteszi, hogy kiküldi e-mailben a részleteket, és minden részönkormányzati elnök beszélje meg a saját szociális alelnökével.

*20:00-kor Eszterhai Marcell távozik.*

**Murai László** kioszt egy dokumentumot az NFTV-vel kapcsolatban. Év elején *Kindelmann Balázs* felkereste az akkori EHÖK elnököt, *Sujtó Attilát*, azzal a kérdéssel, hogy mi lesz azokkal a tisztségviselőkkel, akik abszolválnak, de beadták a jelentkezésüket mesterszakos képzésre. **Kindelmann Balázs** kéri, hogy *Murai László* egyeztessen a HÖOK-kal. **Pap Péter** vázolja, hogy az Ellenőrző Bizottság Alapszabályában miféle módosítási javaslatok merültek fel. Az EB elnök megválasztásának módjáról a továbbiakban e-mailben értekezik az elnökség. Felmerült, hogy az EHÖK referensek ne minősüljenek tisztségviselőnek.

20:19-kor **Murai László** lezárja az ülést.

**Jegyzőkönyv hitelesítés:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Murai LászlóelnökELTE Hallgatói Önkormányzat | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pap PéterelnökEllenőrző BizottságELTE Hallgatói Önkormányzat |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kovács Viktóriaelnöki referensELTE Hallgatói Önkormányzat |